
Narva Linnavolikogu määruse eelnõu “AS Narva Elamuvaldus põhikirja muutmine” eelnõu juurde

Narva linn on AS Narva Elamuvaldus (registrikood 10316906) ainuaktsionär. AS Narva Elamuvaldus 2007.majandusaasta aruande kohaselt, AS Narva Elamuvaldus omakapitali suurus on miinus 7 535 484 krooni, aga peab olema vähemalt 200 000 krooni. Ülalnimetatud asjaolude kõrvaldamiseks, lähtudes Narva Linnavolikogu 11.09.2008.a otsusest, millega otsustati üle anda AS Narva Elamuvaldus aktsiakapitali suurendamiseks Narva linna omandis olevaid soojustrasse bilansilise kogumaksumusega 4 896 626,36 krooni, tuleb viivitamatult otsustada AS Narva Elamuvaldus aktsiakapitali suurendamist. Aktsiakapitali suurendamiseks on vaja teha muudatused AS Narva Elamuvaldus põhikirjasse, kuna AS Narva Elamuvaldus põhikirja punkti 3.1 kohaselt, aktsiaselsi aktsiakapitali suuruseks on 400 000 (nelisada tuhat) krooni, mis on jagatud 4 (neljaks) aktsiaks nimiväärtusega 100 000 (sada tuhat) krooni. 

Äriseadustiku (edaspidi ÄS) §301 kohaselt, kui aktsiaseltsil on netovara vähem kui pool aktsiakapitalist või vähem kui ÄS §-s 222 nimetatud aktsiakapitali suurus või muu seaduses sätestatud aktsiakapitali minimaalne suurus, peab üldkoosolek otsustama: aktsiakapitali vähendamise või suurendamise, tingimusel et netovara suurus moodustaks seeläbi vähemalt poole aktsiakapitalist ja vähemalt ÄS §-s 222 nimetatud aktsiakapitali suuruse või muu seaduses sätestatud aktsiakapitali minimaalse suuruse või muude abinõude tarvituselevõtmise, mille tulemusena aktsiaseltsi netovara suurus moodustaks vähemalt poole aktsiakapitalist ja vähemalt ÄS  §-s 222 nimetatud aktsiakapitali suuruse või muu seaduses sätestatud aktsiakapitali minimaalse suuruse; aktsiaseltsi lõpetamise ühinemise, jagunemise või ümberkujundamise või pankrotiavalduse esitamise. 
Kohaliku omavalitsuse korralduse seaduse (edaspidi KOKS) §22 lõike 1 punkti 37 kohaselt, volikogu ainupädevusse kuulub seadusega volikogu pädevusse antud küsimuste otsustamine. 
KOKS §35 lg 3 kohaselt, sihtasutuse, mille ainuasutajaks on vald või linn, samuti osaühingu või aktsiaseltsi, mille ainsaks osanikuks või aktsionäriks on vald või linn, asutamise, ühinemise, jagunemise  ja ümberkujundamise ja lõpetamise otsustab ning põhikirja ja  selle muudatused kinnitab kohaliku omavalitsuse volikogu. 
ÄS §341 lg 3 kohaselt, kui aktsiakapitali suurendamise tõttu tuleb muuta põhikirja, tuleb põhikirja muutmine otsustada enne aktsiakapitali suurendamist. 

Eelnõu vastuvõtmise menetlemisel teeme ettepanek kooskõlastada see järgmiste Narva Linnavolikogu komisjonide poolt:

· linnamajanduskomisjon, 

· õigus-, tarbijakaitse- ja korrakaitsekomisjon.
Lisad: 
koopia AS Narva Elamuvalduse kehtiva põhikirjast, 6 lehel, 1 eks;

koopia AS Narva Elamuvalduse eelmise majandusaasta aruandest, 23 lehel, 1 eks;

